text: Holger Gorm stifter eget folkeparti i Vejle
  23 oktober 2015 kl. 10.00
  Han er den de andre ikke ville lege med i Dansk Folkeparti. Nu har Vejle-politikeren Holger Gorm Petersen stiftet sit eget parti med navnet Vejle Folkeparti.
  Først var han den de andre ikke ville lege med i Dansk Folkeparti. Nu har Vejle-politikeren Holger Gorm Petersen stiftet sit eget parti med navnet Vejle Folkeparti, som han fredag præsenterede.
  I september 2014 blev han ekskluderet af Dansk Folkeparti og har siden været løsgænger i både byrådet i Vejle og regionsrådet for Syddanmark. Nu stiller han op til genvalg begge steder for det nystiftede parti.
  På trods af navneligheden med Dansk Folkeparti har de to partier intet med hinanden at gøre.
  Politiken er ikke helt på plads. Men formen den skal udtrykkes i er klar, siger Holger Gorm Pedersen.
  - Der er brug for et parti med markante holdninger, et parti med meninger som almindelige mennesker kan forholde sig.til. Jeg vil blive ved med at sige tingene uden omsvøb. Det bliver nemt at forholde sig til mig, siger Holger Gorm Pedersen til TV SYD. Han fik  2260 stemmer ved sidste kommunalvalg som spidskandidat for Dansk Folkeparti.
  TV SYDs politiske kommentator Poul- Erik Thomsen vurderer, at det nye parti får det svært:
  - Det  er et meget lokalt fænomen og det vil ikke blive en konkurrent til Dansk Folkeparti, siger Poul-Erik Thomsen.
  
  